open-index/open-wikipedia-markdown huggingface dataset:
Problem cutanea

Un **problem cutanea** es un problem medical cual afeta la sistem de pel (la sistem cual inclui la pelo, ungias, musculos e glandes relatada). Esta sistem funsiona xef como un ostaculo contra la ambiente esterna.

## Maladias
Maladias de la pel inclui infetas de pel e neoplasmas de pel (incluinte canser de pel). Per plu, vade a esta articles.

## Lesiones

### Lesiones prima
* Manxa: un cambia de color de la pel, sin desformi clar.
* Papula: un bulteta, tipal un parte de un eruta inflamada de la pel.
* Placa: un lesion surfasal composada de conflue de multe peti papulas.
* Nodulo: un infla peti o un agrega de selulas en la corpo, tipal nonormal.
* Tumor: un infla de un parte de corpo, jeneral sin inflama, causada par un crese nonormal de texeda.
* Bula: un pox peti de fluida (limfa, sero, sangue, o pus su la stratos alta de la pel
* Vesicula: un bula peti, un eleva epidermal plenida con aira o licuida, min ca 5–10 mm de diametre.
* Pustula: un bula peti sur la pel cual conteni pus.
* Siste: un caveta nonormal conteninte un secrete licuida.
* Eritema: rojin de la pel o membranas mucosa, causada par un iperemia en capilares surfasal
* Erode: un abri de la pel con perde noncompleta de la epiderma, moida, limitada, e tipal depresada.
* Ulcera: dana sur la pel o membrana mucosa, con desintegra de la texeda.
* Fesur: un abri lineal de la pel, tipal profunda.

### Lesiones du
* Crosta: sebo, pus o sangue seca, usual miscada con detrito epitelial e a veses baterial.
* Atrofia: refere a perde de texeda, e pote es epidermal o sucutanea.
* Scama: seca o grasosa masas de laminida ceratin, simil a la scamas de un retil.
* Ceratose: un crese de ceratin sur la pel o membranas mucosa.
* Escara: un peso de texeda necrosica cual ia es perdeda de la surfas de la pel.
* Ragade: fesures o sicatrises linial en la pel, spesial a la angulos de la boca e nas.
* Sicatris: pel normal pos dana, la resulta de la repara de pel.
* Contusa: un tipo de ematoma de texeda en cual capilares surfasal es danada, tipal de un colpa.

## Bibliografia
* 
* Géraut C, Frimat P. *Dermatoses des utilisateurs de ciments*; Arch Mal Prof 1993 ; 54 : 312-314
*
Promove völkisch

La **promove völkisch** ia es un promove inteletal e political de la Revolui conserviste. Lo ia apare en Deutxland a la fini de la sentenio 19 e a la comensa de la 20. La nom pertine vera a un entretexe diversa de asosias e persones, de cual sua elemento comun ia es un projeta de dona un spiritalia pagan a tota deutxes, jeneral la paganisme germanica.

Esta promove ia ave sua fonte en la romanticisme deutx de la desenio 1840 e en la desiludes de la periodo de 1849–62, entre la primavera de la poplas e la ariva de Bismarck a la potia en Prusen.
Pronomes

En linguistica e gramatica, un **pronom** es un paroleta cual pote prende la rol de un Nom (gramatica) o formula nomin, spesial cuando la nom ia es identifiada a ante o es conoseda par la escutor. Esta usa es nomida anaforia.

La pronomes fundal es la pronomes personal "me" e "tu", cual indica, natural, la parlor e la escutor. Par estende, la plu de linguas ave formas plural de los, e multe linguas ave ance formas duple e an truple. Alga linguas ave formas separada per "me/nos e tu/vos" e "me/nos ma no tu/vos". La pronomes per "el" e "los" es trovada en la plu de linguas, ma alga linguas usa nomes diversa (como "la om", "la fem", "la cosa", etc) o pronomes de mostra ("esta", "acel", etc). Multe pronomes, incluinte la pronomes de mostra, es relatada a la determinantes. La plu de linguas ave ance pronomes de demanda ("ce", "ci", "cual", etc) e pronomes de relata, comun derivada de la pronomes de demanda.

Pronomes ia es tradisional regardada como un de la categorias sintatical, ma alga teoristes moderna no considera ce los formi un clase sola, par causa de la diversia de funsionas cual los fa. Suspesies inclui pronomes personal, pronomes refletante e resiproca, pronomes posesal, pronomes mostral, pronomes-sujunta, pronomes de demanda, e pronomes de nondefini.

La usa de pronomes envolve comun anaforia, en cuando la sinifia de la pronom depende de un presedente. Esta es aplicada spesial a pronomes personal en la person tre e a pronomes-sujuntas.

La ajetivo cual es asosiada con la *pronom* es ***pronomal***.

## Tipos
### Personal

Pronomes personal pote es clasida par person, cuantia, jenero e caso. Elefen ave tre persones (prima, du e tre) e du cuantias (singular e plural); la person tre singular ance ave formas distinguida per persones e animales grande ("el"), e per viventes simple, cosas e consetas ("lo").

### Refletante e resiproca
Pronomes refletante es usada cuando un person o cosa ata sur se, per esemplo, *Joan talia *'se***. En elefen, ''se'' es usada en la person tre, e singular e plural; per la person prima on usa simple ''me'', e per la person du, ''tu'' (singular) o ''vos'' (plural).

Pronomes resiproca refere a un relata resiproca. Un esemplo en elefen es: ''Los no gusta '''lunlotra***. En alga linguas, la mesma formas pote es usada como pronomes refletante e resiproca.

### Posesal
Pronomes posesal es usada per indica posese (en un sinifia larga). Alga es usada como formulas nomin autonom, e es presededa par *la* per indica esta: *la mea, la nosa, la tua, la vosa, la sua*. Un esemplo es: ***La mea''' es plu grande ca '''la tua***. Otras debe es usada con un nom, como determinantes: *mea, nosa, tua, vosa, sua*, per esemplo: *Me ia perde *'mea*' portamone*. *Sua* es la forma posesal de *el*, *lo*, e *los*.
Priamo

En la mitolojia elinica, **Priamo** (elinica: Πρίαμος Príamos, pronunsiada [prí.amos]) ia es la re de Troia en la Gera de Troia e la fio la plu joven de Laomedon.

El ia ave multe sposas. Sua sposa prima ia es Arisbe, ci ia pari sua fio Esaco. El ia mori ante la gera de Troia. Priamo ia divorsa el per Hecuba, fia de Dimas, la re frigian. Par sua sposas e concubinas, Priamo ia es padre de 50 fios e multe fias. Hector ia es la fio major de Hecuba, e eritor de la trono de Troia. Paris, un otra fio, ia es la causa de la gera de Troia. Otra fios de Priamo e Hecuba ia es Heleno e Casandra, fios de Iliones, Deifobo, Troilo, Polite, Creusa (sposa de Eneas) e Laodice (sposa de Helicaon).

## Lia esterna
* Costalago, Vicente (2019) *Disionario de mitolojia clasica*. (Lia)
Prinsia de Moldova

La **Prinsia de Moldova** (*Principatul Moldovei* en romanian) ia es un prinsia medieval european, locada entre la Carpatos este e la rio Dniester.
Provinse Cabinda

**Cabinda** es un provinse de Angola. La capital es ance nomida Cabinda. Lo es divideda en cuatro munisipas: Belize, Buco-Zau, Cabinda e Cacongo.

Cabinda moderna es la resulta de la uni de tre renas: N'Goyo, Loango e Kakongo. Lo ave un area de 7270 km² e 688 285 abitores. Seguente la statistica de 1988 par la governa de la Statos Unida, la cuantia de abitores de la provinse ia es 147 200, divideda cuasi egal entre la poplas campanial e urban. A un tempo, on ia estima ce un tri de tota persones de Cabinda vive como refujadas en la Republica Democrata de Congo; par contrasta, pos la acorda de pas, la refujadas ia comensa reveni a sua casas.

Cabinda es separada de Angola par un teritorio cual parteni a la Republica Democrata de Congo, cual ave un frontera con la provinse a la sude e la este. Cabinda ave fronteras en la norde con la Republica de Congo, e en la ueste con la Mar Atlantica. Juntada a la costa on ave un de la campos de petrolio costal la plu grande de la mundo. Cabinda produi ance lenios dur, cafe, cacau, cauxo e olio de palma; par contrasta, la produi de petrolio es la plu de sua produi interna. Cabinda produi 700 000 bariles (110 000 m³) de petrolio bruta per dia. Cabinda Oil es asosiada con Sonangol, Agip Angola Lda (41%), Chevron (39,2%), Total (10%) e Eni (9,8%).

En 1885, la Trata de Simulambuco ia institui Cabinda como un protejeda de la Impero Portuges, e la promoves per autonomia de Cabinda regarda la ocupa de la teritorio par Angola como nonlegal. An si la Gera Interna Angolan ia fini en 2002, un luta armada persiste en Cabinda. Alga de la partitos ia proclama un Republica de Cabinda nondependente, con ofisias en Paris.

## Munisipas
Cabinda es divideda en 4 munisipas:
# Cabinda (site) 1823 km² (598 210)
# Cacongo 1732 km² (36 778) 
# Buco-Zau 2115 km² (33 843)
# Belize 1600 km² (19 454)
Provinse Avila

La **provinse de Avila** es un provinse de Castilia e Leon, en Espania

La site capital es Avila.

En la anio 2010 lo ia ave 171 896 abitores.
Pseudosiensa

Un **pseudosiensa** es composada de declaras, credes o praticas sur cual on dise ce los es fatos siensal, ma sin confirmas colieda par metodos siensal conveninte.
Psicolojia

*Per plu, vide [[:Category:Psicolojia|la categoria psicolojia]].*

**Psicolojia** es la siensa de la mente e condui, xef de umanas ma ance de animales.  Areas de studia inclui...

*Psicobiolojia (ance nomida psicofisiolojia) e incluinte neurosiensa.
*Sensa e persepi e psicolojia de cognisia.
*Emosia e motiva
*Aprende, memoria, e pensa.
*Psicolojia de developa de enfantes e adultes.
*Sosiobiolojia (ance nomida evolui psicolojial) e incluinte jenetica umana.
*Psicolojia sosial.
*Personalia.
*Maladias psicolojial, ance nomida psicopatolojia, e psicoterapia.
*Istoria de psicolojia (vide a destra).


File:Wilhelm Wundt.jpg
File:William James b1842c.jpg
File:Sigmund Freud, by Max Halberstadt (cropped).jpg
Psitasiformo

**Psitasiformos** es un ordina de avias cual inclui 353 spesies.  Lo ave tre familias: Cacatuido (cacatus), Psitasido (papagaias), e strigopoido papagaias de Nova Zeland.  Tota psitasiformos sta erijeda e ave un beco curvida a basa.
Purpur

**Purpur** es un color entre blu e roja. Lo es simil a violeta, ma – diferente de violeta, cual es un color de la spetro otical de lus vidable – purpur es un color composada de la combina de blu e roja. Longo sondas en Europa e la SUA, purpur es la color la plu ofte asosiada con familias real, majia, misterio, e relijiosia. Cuando lo es combinada con ros, lo es asosiada con eroticas, e feminia, e sedui.

Purpur ia es la color portada par ofisiores alta roman; lo ia deveni la color imperal, portada par la renores de la Impero Bizantian e la Impero Roman Santa, e a pos par bispos catolica. Simil en Nion, la color es tradisional asosiada con la imperor e la aristocratia. La color oposada de purpur es jala.

## En siensa e natur
### La otica de purpur
Purpur, diferente de violeta, no es un de la colores de la spetro de lus vidable. Lo no ia es un de la colores de la arco de sielo identifiada par Isaac Newton, e lo no ave sua propre longia de onda de lus. Per esta razona, lo es nomida un *color nonspetral*. Lo esiste en cultur e arte, ma no en otica en la modo en cual violeta esiste. Lo es simple un combina, en proportios variosa, de du colores xef: roja e blu.

En la teoria de color, un "purpur" es definida como cualce color nonspetral entre violeta e roja (escluinte violeta e roja). La colores spetral de violeta e indigo no es purpures como diseda par teoria de color, ma los es descriveda como purpures en costum comun car los es entre roja e blu.

En la rota tradisional de colores, usada tra tempo longa par depintores, purpur es comun locada entre carmesi e violeta. En un varia pico diferente, en la rota de colores HSV, lo es locada entre majenta e violeta. Esta tinje es a veses nomida purpur eletrical.

En la sistem de colores RGB (nomida per la nomes engles de la colores roja (*red*), verde (*green*) e blu (*blue*), e usada per crea cada de la colores en un scermo de computador e un televisador), la estende de purpures es creada par misca lus roja e blu de intensias variante sur un scermo negra. La color purpur normal de HTML es creada par misca lus roja e blu en intensia egal, a un cuantia de brilia cual es media entre potia plen e oscuria.

En primi de color, purpur es representada a veses par la color majenta, o a veses par misca majenta con roja o blu. Lo pote es ance creada par misca sola roja e blu, ma en esta caso la purpur es min briliante par causa de un satura o intensia plu basa. Un purpur min briliante pote es ance creada con lus o pinta par ajunta alga cuantia de la color xef tre (verde per lus; jala per pigmento).
Putong (lingua)

**Putong** (putonghua, simple: 普通话; vea: 普通話; pinyin Pǔtōnghuà "parla comun") es un dialeto de la lingua beifang (hua) (simple: 北方话; vea: 北方話; pinyin: Běifānghuà; "dialeto norde") usada como la lingua ofisial de Xina. Lo es ance un de la 6 linguas ofisial de la Nasiones Unida. Putong es la lingua la plu grande en la mundo, con sirca 885 parlores nativa.

## Vide ance
* Xines (lingua)
* Xines (gramatica).
Qahira

**Qahira** (conoseda en la ueste como "Cairo") (arabi: *القاهرة‎*) es la capital de Misre e la site la plu grande en Africa. Lo es situada prosima a la delta de la rio Nilo, en la norde de Misre. La cuantia de abitores es sirca 6,8 milion (estima de 1992). La plu de abitores es arabis misri. Qahira es la sentro comersial e industrial de Misre, con fabrica de stofas de coton, produidas de comedas, furnis de construi, veculos, e aviones.

Qahira conteni multe instituidas cultural, universias e oteles. En la sentro es la isola de rio Zamalic, cual lia du rivas de la rio par tre pontes. Sur la riva este es stradas streta, bazares folida e sentos de mascitas. A la sude es Qahira vea en cual la comunia cristian coptica abita, con eglesas coptica.

La Universia Al Azhar es la plu vea e famosa de la instituidas muslim. Lo ave la Mascita Al Azhar, cual ia es construida en 970 ec. La Museo Misri conteni plu ca 1700 pesos de la colieda de faraon Tutankhamen. La scrivores e jornalistes es multe vivosa en la area. La piramides de Misre, cual ia servi como tombas per faraones antica, e la sculta de la Sfinx, cual ia es creada en 2565 aec, es locada a ueste de Qahira.

## Istoria
On suposa ce Qahira ave sua orijina en Memfis, la capital vea, fundida en la milenio 4 aec. Cuando la fatimanes, un ramo de islam, ia concista Misre en 969 ec, los ia institui un sentro en la site, cual los ia renomi Al Qahira. La mamluces ia fundi sua capital en Qahira en la sentenio 13. La osmanianes ia invade Qahira en 1517 e sua rena continua a 1798, cuando la area ia es concistada par Napoleon 1 de Frans. La rena osmanian ia reveni en 1801, ma a la media de sentenio 19, la deta stranjer e la debilia de Impero Osmanan ia permete un influe european plu grande en Qahira. En realia, la briteses ia rena Misre de la tarda de la sentenio 19 asta pos la Gera Mundal Prima (1914–18). La organizas de turisme ia deveni un fonte importante de revenu stranjer per Misre.

## Abitores famosa

* Yoryos Cavafy – poesiste en elinica
* Giuseppe Ungaretti – poesiste en italian
* Georges Moustaki – cantor en franses
* Dalida – cantor en franses
Quebec

**Quebec** (franses: *Québec*) (pron. Cebec) es un provinse de Canada.

La site capital es la Site Quebec.

En 1761, Quebec ia deveni un colonia brites.

En 1867, lo ia deveni un parte de la Confederation Canadienne.
Rabindranath Tagore

**Rabindranath Tagore** ia es un autor e poesiste de Bengal, India. El ia nase a 6 maio 1861 e ia mori a 7 agosto 1941. El ia nase e vive en un familia de comersiores rica, conoseda per sua jenerosia e capasia. El ia es jeniosa e amirable. El ia es ance un filosofiste, musiciste e depintor. El representa la leteratur bengla de la sentenio dudes a stranjer, e es ance popular en sua propre pais. Traduinte un parte de sua obras a engles, el crea un ponte entre la cultures de Asia e Europa.

Tagore ia crea la canteta nasional de Barat (India), en testo e musica. En 1913, el ia gania la premio Nobel per leteratur. El ia espresa en modo eselente la crede spirital de sua popla, nomida vixnuisme. El ia usa parolas romantica, imajes e sentis comprendable tra la mundo. El ia fundi un universia per sperde sua pensas idealiste. El ia scrive sua nara grande de 84 partes sur la vive de campaniores en viletas misera. Tra cuatrodes anios, el ia viaja nonsesante sirca 30 paises, do poplas diversa conose e ama sua obras. Sua colie de naras (golpoguxo) es la plu amirada, e on ia deriva filmas e pesos teatral de los.

Un sita de sua "gitanjali" en poesia libre:


O fia amada! cuando tu oia mea canta, tu estrae la ornas.
Tu no senti orgulosa par vestes e joalas!
Ornadas ta fa ce nos reuni anoiante!
Los veni entre la corpos dulse de tu e de me!
La sonas fea ta silenti tua xuxada de desira!
Radises medical

Esta es un lista de radises de elinica e latina, usada per crea parolas medical. Usual, la vocal "-o" es ajunta pos la radis (si nesesa) ante un sufisa o como la vocal final. La plu de radises cual fini con "-a", "-e", o "o" es usada sin sufisa.

*Vide ance [[Prefisas medical|prefisas medical]] e [[Sufisas medical|sufisas medical]].*
Pteroclidiformo

La **pteroclidiformos** es un ordina de avias con 16 spesies.  Los abita campania sin arbores en la mundo vea. Los sembla pijones o coturnixes.
Puritanisme

**Puritanisme** es un grupo de protestantes engles de la sentenios 16 e 17.

On ave multe obras de teolojia scriveda par puritanes, como la *Medulla Theologiae* de William Ames, ma la puritanes no ave un teolojia clar distinguida. La espresa "teolojia puritan" es lojical sola como un parte de la teolojia reformida.

La cultur puritan asentua la nesesa de autoesamina e la conta sever de la sentis e atas de un person. Esta ia es la sentro de la esperia evanjeliste. La parolas de la Biblia ia es la orijina de multe ideales cultural puritan, spesial la roles de omes e femes en la comunia.
Randamoozham

**Randamoozham** es un novela en malaialam par la autor barati M. T. Vasudevan Naire.

La novela es un renara de la epica barati *[[Mahabharata]]* de la perspetiva de Bhima, la Pandava du. La nara devia de la nara tradisional, evitante elementos divin de la epica antica e representante carateres e avenis realosa.
Recesvinto

**Recesvinto** ia es un re de la visigotos ci, con Cindasvinto, ia crea la *Liber Iudiciorum*, un colie de leges comun per la visigotos e la romanes.
Reconcista

La **reconcista** (espaniol: *Reconquista*) es la periodo istorial en cual la renas cristian de la Penisola Iberian ia gania la controla de la penisola contra la muslimes. Esta prosede ia comensa en 722 (data de la rebela posible de Pelaio) en 1492 (fini de la Rena de Granada).
Reformi protestantiste

La **Reformi protestante** ia es un promove major en Cristiania de Europa ueste en la sentenio 16 cual crea un defia a la Eglesa Catolica Roman e spesial a la autoria de la papes, comensante de la persepi de eras, maltrata, e devias de la Eglesa. La Reformi ia es la comensa de protestantisme e la fende de protestantisme de la Eglesa Catolica Roman.

An si la Reformi es tipal videda como comensante con la publica e la 95 Teses par Martin Luther en 1517, no fende esiste entre la eglesa e Luther asta la Proclama de Worms. La proclama ia conteni Luther e ia proibi la sitadanes de la Impero Roman Santa de defende o estende sua ideas. La fini de la reformi es disputada: on pote vide ce la inisia de la confesas de fida; otras ia sujesta la anios final es relatada a la contra-reformi o la Pas de Westfalia. De la perspetiva de la Eglesa Catolica, la Consilio du de la Vatican ia clama per un fini a la contra-reformi.

Promoves ia es fada a un reformi a ante Martin Luther, donce alga protestantes como Arnold de Brescia, Peter Waldo, John Wycliffe, Jan Hus, Petre Chelčicky, e Girolamo Savonarola. Como resultas de la labora per reformi de Hus e other reformores boemian, *[[husisme]] ultraquiste* ia es reconoseda par la Consilio de Basel e ia es ofisial tolerada en la Corona de Boemia, e si otra promoves ia es ancora menasada par persegue, incluinte la Lollards en England e la Waldensianes en Frans e rejiones de Italia.

Luther ia comensa par critica la vende de favores, cual el dise ce la pape no ave autoria supra purgatorio e ce la Tesoreria de Merita no ia ave un funda en la biblia. La reformi ia developa plu per inclui un difere entre lege e evanjelio, un depende tota de la scrive biblial como la sola fonte de prinsipes  propre (*[[sola scriptura]]*) e la crede ce un fida en Jesus es la sola modo per reseta la pardona de Dio per pecas (*[[sola fide]]*) en loca de bon obras.

Luther e sua seguores no ia vide esta developas como cambias. La 1530 Confesa de Augsburg ia fini ce "en prinsipes e rituos, no cosa ia es resetada par nos contra scrives biblial o la Eglesa catolica", e an pos la Consilio de Trento, Martin Chemnitz ia publica la 1565-1573 *Esamina de la Consilio de Trento como un labora per mostra ce Trento no ia inova sur prinsipes*, en cuando la luteranes ia segue en la paseas de la Padres de la Eglesa e la Apostoles.

La promove orijinal en Deutxland ia diversi, e otra reformores comensa autonom de Luther, como Zwingly en Zurich e Jean Calvin en Geneva. Dependente de la nasion, la reformi ia ave causas variante e fondos, e ance ia developa en modos diferente ca en Deutxland. La sperde of la primador ia dona la modo per sperde materiales relijial en la linguas demotica.

En la eda de reformi, cristiania ueste ia adota confesas diferente (catolica, reformida, anglican, anabatiste, unitarian, etc). Reformores plu radical, en ajunta a formi comunias estra la autoria de la statos, a veses ave cambias de prinsipes plu estrema, como la rejeta de la prinsipes de la consilios de Nicea e de Xalcedon con la unitarianes de Transilvania. Promoves anabatiste ia es spesial persegueda seguente la Gera de Campaniores Deutx.
Reich Germanica Grande

La **Reich Germanica Grande** (*Großgermanisches Reich*) ia es la nom statal ofisial de la esente political cual Deutxland Nazi ia atenta institui en Europa en la Gera Mundal Du.
Relijio

:*Esta es la article sur relijio. La [[:Category:Relijio|categoria Relijio]] conteni plu articles sur relijio.*

Un **relijio** es un colie de credes (sur la mundo e la persones) e disposas moral, parteninte a un person o un comunia umana. Lo refere spesial a la conseta de esentes santa (per esemplo un dio), e ance a la dinia de la adora, de la respeta o de la obedi.

On pote categori la relijios en cuatro grupos xef:

#Animisme
#Dualisme
#Monoteisme
#Politeisme

Consetal e istorial, la relijio prima ia es animisme, cual es la crede sur la spirito umana, e la crede ce tota otra cosas natural ave egal un spirito.

La crede sur la "fortes de la natura" (animisme) pote cristali en un teisme cual usa la conseta de dio, cual pote es plural (politeisme) o simple (monoteisme) o du fortes de natura (dualisme).

Ance, la junta de teoria e pratica de animisme ia evolui final a credes con strutures fisada, como en la caso de xinto en Japan, o la filosofias relijiosa de induisme e budisme.

Agnosticisme nega la posiblia de demostra la esiste o nonesiste de un realia supranatural. La nega asoluta es la ateisme.

## Relijios
*Bahaisme
*Budisme
**Teravada
**Mahaiana
**Vajraiana
*Cristianisme
**Catolicisme
**Ortodoxisme
**Protestantisme
**Anglicanisme
*Mormonisme
*Dauisme
*Islam
**Suni
**Xia
*Induisme
**Crixnaisme
*Iudisme
*Relijios Natural
*Satanisme
*Sicisme
*Xinto
*Uica
*Vudu
*Zaratustrisme
*Mitraisme
*Manisme

Ance:

*Mitolojia
*Filosofia
*Agnosticisme
*Ateisme
*Umanisme
Relijio en Elas

La **relijio en Elas** es dominada par la Eglesa Ortodox Elinica, cual es la comunia la plu grande de la Eglesa Ortodox Este. Lo representa la majoria de la popla e es constitual reconoseda como la "relijio dominante" de Elas. Otra relijios inclui islam, catolicisme, protestantisme, paganisme e induisme.
Relijio en Roma antica

Su **relijio en Roma antica**, on comprende la relijio etnical de la asendentes de la site de Roma, e ance la praticas relijiosa adotada de poplas concistada. La romanes ia es multe relijiosa, e ia atribui sua susede como potia global a sua relijiosia coletiva (*pietas*) par cual los ia manteni relatas bona con la dios.

Longo la lejendas, la plu de la instituidas roman ia pote es segueda asta sua fundores, spesial Numa Pompilio, la re du de Roma, ci ia negosia direta con la dios. Esta relijio anticin ia es la fundi de la *mos maiorum* (la "via de la asendentes" o simple "tradision"), videda como sentral per la identia roman.

Cuando Roma ia contata cultures stranjer, e ia concista los, la relijios stranjer ia atrae sempre plu adorores roman, de ci sua asendentes ia veni sempre plu de otra partes de la Impero. La imperores ia promove la culto imperal tra la Impero, e esta (como ance relijios misterial importada) ia es jeneral praticada a lado de la relijio ofisial. Ultima, la politeisme roman ia fini con la adota de cristianisme como relijio ofisial de la Impero.
Rena Unida

La **Rena Unida de Britan Grande e Er Norde** es un pais en Europa, composada de England, Scotland, Cimri e Er Norde. Sua area es sirca 244 820 cilometres cuadrida e, en la anio 2006, lo ia ave sirca 60 609 153 persones.

La site capital es London.

La major linguas es engles, cimrica, gailica scotes e gailica eres.

La Rena Unida es un monarcia constitual con un sistem parlamental de governa. Sua site capital e la plu grande es London, un site global e sentro finansial con popla urban de 10 310 000 persones – numero cuatro de la poplas la plu grande de Europa. el monarca presente (de 8 Setembre 2022) es Re Charles III.

La Rena Unida es vera un uni de cuatro paises, de cual cada ave alga autonomia: England, Cimri (nomida "Wales" en engles), Scotland e Er Norde. La isolas prosima Man, Gernsi e Jersi no parteni a la Rena Unida, ma es dependes de la corona, e la governa brites es encargada per defende los e representa internasional los.

## Simboles
La bandera de la Rena Unida es nomida la *Union Jack* o *Union Flag*. Lo ia es creada en 1606 de la banderas de England e Scotia, e ia es cambiada en 1801 par ajunta la Bandera de San Patricio. Cimri no es representada en la bandera, car esta pais ia es concistada per England ante la crea de la Rena Unida. La imno nasional es "God Save the King" (Dio ta salva la re), con la parola "Re" cambiada a "Rea" cuando la monarca es un fem.

## Governa
La Rena Unida es un monarcia constitual. Rea Charles III es la xef de stato de la Rena Unida, e ance la monarca de des-sinco otra paises autonom de la Comunia Brites. La monarca "ave la direto de es consultada, la direto de coraji e la direto de averti". La Constituida de la Rena Unida es noncodigida e es formida par un colie de fontes scriveda diferente. La Parlamento pote fa "reformis constitual" par aseta Atas de la Parlamento, e en esta modo lo ave la potia political de cambia o aboli cuasi cualce elemento scriveda o nonscriveda de la constitui. An tal, la Parlamento no pote aseta lejes cual un Parlamento futur no ta pote cambia.
Rena de Aragon

La **Rena de Aragon** (*Regnum Aragoniae* en latina, *Reino d'Aragón* en aragones e *Regne d'Aragó* en catalan) ia nase en 1035, par la uni de la contias de Aragon, Sobrarbe e Ribagorza en Ramiro 1. Esta rena ia dura asta 1707, cuando Felipe 4 ia esecuta la Comandas de Nueva Planta, par cual la rena ia deveni integrada en la Rena de Espania.

## Orijina
La sposi de Andregoto, fia de conte Galindo 2 de Aragon, con re García Sánchez 1 de Navara, ia uni ambos teras. La Contia de Aragon ia continua conserva sua carater cual ia es fortida par la renase de la vive moncal e la organiza de un bispia conformante a la limitas de la contia.

## Vide ance
* Istoria de Espania
Rena de Asturias

La **Rena de Asturias** (en latina: *Regnum Asturorum*) ia es la rena cristian prima instituida en la Penisola Iberian pos la cade de la rena visigoto de Toledo pos la mori de la re Rodrigo en la batalia de Guadalate e la concista muslim de la penisola. En sua desenios prima, la estende teritorial de la Rena de Asturias ia es la area de Cantabria e la contias visina. A pos, la res asturian ia comensa un estende cual ia ariva a la rio Duero en la sentenio 10.
Rena de Bosnia

La **Rena de Bosnia** ia es un de la renas medieval de la Balcanes. Lo ia emerji como un esente political autonom en la tarda de la sentenio 12, altinte a un rena en la tarda de la sentenio 14.

Pos la mori de Tvrtko 1, la potia de la stato bosnian ia desapare lenta. La Impero Osmanian ia comensa sua concista de Europa e ia concista cuasi tota la Balcanes en la dui prima de la sentenio 15. A fini, su la re Stephen Tomašević, Bosnia ia cade ofisial en 1463 e ia deveni la provinse Polu ueste de la Impero Osmanian. Hersegovina ia cade en 1482. Pos un sentenio, la otra partes de la Bosnia vera ia sede a la atacas osmanian.
Rena de Castelia

La **Rena de Castelia** ia es un de la renas medieval de la Penisola Iberian. Lo ia nase como un esente political autonom en la sentenio 9, como un contia vasal de la Rena de Leon. Sua nom ia veni de la cuantia grande de casteles en la rejion.

## Vide ance
* Istoria de Espania
Rena de Frans

La **Rena de Frans** es la nom istoriografial donada a identias political diversa de Frans en la edas medieval e moderna. Longo la istoristes, la data de la rena prima de Frans es liada a un de esta tre avenis xef: la aveni de Clovis en 481, la separa de la Impero Caloringian en 843 e la eleje de Hugues Capet en 987. La rena ia dura asta 1792, e ia es corta reinstituida de 1814 a 1848.
Rena de Funan

La **Rena de Funan** (xines: *扶南*) es la nom xines de la rena antica locada en la Delta de Mekong. 

Sua cultur es un misca de credes nativas e otra credes de Barat.

## Istoria
Longo studias moderna de fontes leteratural putong, un stranjer nomida Huntian ia fundi la rena de Funan en la sentenio 1 en la delta de la Rio Mekong en la sude de Viet.
Rena de Galisia

La **Rena de Galisia** ia es un identia political en la sude-ueste de Europa, cual en sua apico teritorial ia ocupa tota la norde-ueste de la Penisola Iberian. Instituida par la re sueba Hermerico 1 en 409, la capital ia es instituida en Braga. Lo ia es la rena prima cual ia adota ofisial la catolicisme e ia ave sua propre moneria (en 449).
Rena de Lavo

La **Rena de Lavo** ia es un rena composada de la parte major de Tai moderna, entre la sentenio 7 e la anio 1388. La sentro de la sivilia lavo ia es Lavo (aora Lopburi), ma la site capital ia move a Ayodahaya en la sentenio 11.
Rapa Nui

**Rapa Nui ** es un isola en la Mar Pasifica e un parte de Txile. Lo es ance nomida **Isola Pascual**. Lo es la plu famosa per sua multe scultas grande de testas, scultada par la abitores orijinal.

La area es sirca 163 cilometres cuadrida.

La cuantia de abitores, en la anio 2007, ia es sirca 3791 persones.

La site capital es Hanga Roa.

La linguas major es rapa nui e espaniol.
Re Faisal 1

**Faisal 1** (1885–1933) ia es un re pasada de Irac. El ia nase en Meca, Arabia Saudi, e ia es instruida en Constantinopoli (oji Istanbul). El ia es la fio tre de Husein ibn Ali, la re prima de Al Hijaz (aora un parte de Arabia Saudi), e la fundor de de la dinastia haxemita moderna.

En la Gera Mundal Prima, Faisal ia servi prima con la armada turces en Suria, ma en 1916 el ia fuji a Al Hijaz, do el ia acompania sua padre e frates en la revolta arabi. Alora, aidada par la scrivor e aventuror brites T. E. Lawrence, Faisal ia partisipa en la catura de Dimashq de la turceses.

En marto 1920, un parlamento nasional suri ia proclama el como re de Suria, ma el ia es destronida en julio, cuando la franseses ia entra a la pais su la acordas de autoria de laAlia de Nasiones.

En agosto 1921, stimulada par arceolojiste Gertrude Bell, la governa aliada a Britan ia permete un vota jeneral. Faisal ia es elejeda como re prima de Irac, resetante 96 persentos de votas. La asembla nasional de Irac ia ofre la titulo de monarca constitual a Faisal en en 1923. El ia es segueda par sua fio Gazi 1.
Rena de Leon

La **Rena de Leon** (latina: *Regnum Legionense*) ia es un de la renas medieval de la Penisola Iberian, e la seguente de la Rena de Asturias. Lo ia ave un rol multe importante en la Reconcista e en la formi de la renas cristian de la ueste de la penisola.

## Vide ance
* Istoria de Espania
Rena de Tsernagora

La **Rena de Tsernagora** (*Kraljevina Crna Gora*) ia es un rena en Europa.

Lo ia es proclamada par Nicolas I en Tsetinie, a 28 agosto 1910.

La site capital de la rena ia es Tsetinie.

Lo ia es un monarcia constitual, ma asolutiste en practica. A 26 novembre 1918, la Rena de Tsernagora ia es unida a la Rena de Serbia par un deside de la Reuni de Podgorica e, a pos, lo ia formi la rena de serbsces, corvatsces e slovenianes.
Rena frisce

La **Rena frisce** (frisce *Fryske Keninkryk*) ance conoseda como *Magna Frisia* es la nom moderna per la rena frisce en la periodo de sua apico (650–734). La impero ia es gidada par res e ia emerji en la media de la sentenio 7; lo ia fini probable con la batalia de Boarn en 734, cuando la frisces ia es vinseda par la Impero Franco.

Lo ia ocupa xef lo cual es oji Nederland e – longo alga autores de la sentenio 19 – ia estende de Zwin en Beljia asta Deutxland. La istoristes disputa sur la estende de la rena, car no documentos survive sur la esiste de un autoria sentral permanente. Cisa Frisia ia es formida par multe renetas, cual ia cambia en tempo de gera a un unia per resiste la potias invadente, e los ia eleje un gidor, la *prima inter pares*. Los no ia ave un sistem feudal.
Renase

La **Renase** ia es un promove cultural cual ia nase en Europa ueste en la sentenios 15 e 16. Lo ia es un periodo de traversa de la eda medieval a la eda moderna. Sua avansas xef ia es en la artes e en la renovi de la siensas. La site Firenze ia es la loca de nase de esta promove, cual ia estende tra la intera de Europa ueste. Lo ia marca la comensa de la eda moderna temprana.

La fundas inteletal de la Renase ia es sua propria varia inventada de umanisme, derivada de la redescovre de la filosofia elinica clasica, como lo de Protagora, ci ia dise ce "la om es la mesura de tota la cosas". Esta pensa nova ia deveni mostrada en arte, arciteta, politica, siensa e leteratur. Esemplos temprana ia es la developa de perspetiva en depinta con olio e la sabe resiclida de fabrica beton. An si la inventa de tipo movable metal ia aselera la difusa de ideas en la tarda de la sentenio 15, la cambias de la Renase no ia es uniforma esperiada tra Europa.

Como un promove cultural, la Renase ia inclui la flori inovosa de latina e linguas demotica. Lo comensa con la renovi en la sentenio 14 de aprende fundida en fontes clasica, cual contemporas ia atribui a Francesco Petrarca; la developa de perspetiva linial e otra tecnicas per rendere un realia plu natural en depinta; e la reformi gradal ma vasta de educa. En politica, la Renase ia contribui a la developa de costumes e praticas de diplomatia, e en siensa lo ia contribui a un depende grandida sur oserva e razona induinte. An si la Renase ia esperia revoluis en multe ativias inteletal, e ance cambiones sosial e political, lo es la plu conoseda per la developas e contribuis artal par eruditas como Leonardo da Vinci e Michelangelo Buonarroti, ci ia inspira la terma "om de la Renase".

La Renase ia comensa en Firenze, en la sentenio 14. On ia proposa teorias diversa per considera la orijinas e cualias de la Renase. Los foca a un varia de fatores, incluinte la stranias sosial e munisipal de Firenze a esta tempo; la strutur political de lo; la sponsoria de la familia dominante de lo, la familia Medici; e la migra de eruditas e testos elinica a Italia pos la cada de Constantinopoli a la turceses osmanian. Otra sentros major ia es sites-statos italian norde como Venezia, Jenoa, Milano, Bologna, e a fini Roma en la papia de la Renase.
Renases medieval

La **renases medieval** es periodos de la eda medieval cual es marcada par un renovi cultural importante a nivel european. On distingui tre fases de la renases medieval, conoseda con la nomes de renase carolingian (sentenios 8 e 9) renase otonian (sentenio 10) e renase de la sentenio 12.

## Conseta
La terma "renase" ia es prima usada como un nom per un periodo en istoria medieval en la desenio de 1830, con la nase de la studias medieval. Lo ia es creada par Jean-Jacques Ampère.
René Descartes

**René Descartes** (1596-1650) ia es un filosofiste, siensiste e matematiciste franses, descriveda a veses como la padre de filosofia moderna. Naseda en Frans, Descartes ia studia lege a universia de Poitiers e ia segue un carera militar. El ia gusta ance studia filosofia e otica. El ia move a Nederland, do el ia spende multe de sua vive.

Descartes ia scrive esajos filosofial (1637) de cuatro partes: jeometria, otica, meteores e metodo (filosofial). En 1649 Descartes ia es invitada a la corte svensce per instrui la rea. El ia mori en la anio seguente par pneumonia.

Descartes ia aplica la metodos razonante de matematica a filosofia. Cartesianisme indica ce no cosa es vera si on no ia proba la razona de crede sua veria. El ia clama esta "Cogito, ergo sum" ("Me pensa, donce me es"). Par esta, el ia serti la esiste de se mesma e de Dio. En otica, el ia descovre la lege de refleta: la angulo de desende egali la angulo de refleta. El ia abri ance la via a la teoria ondal de lus.

Sua contribui la plu famosa es la sistem de jeometria analisal. Descartes ia es la matematiciste prima ci clasi curvas en relata con la egalis cual produi los.

El ia es la prima ci ia usa la leteras ultima de la alfabeta per indica cuantias nonsabeda e la primas per cuantias sabeda.

El ia inventa ance la simboles de esponentes e ia fundi la regula nomada "la regula de sinias de Descartes" per trova la cuantia de radises positiva e negativa a egalis aljebral.
Republica (Platon)

**La Republica** o **Politeia** (de Πολιτεία en elinica) es un labora influente de la filosofia e teoria political de la filosofiste elinica Platon, scriveda sirca 390 aec. Lo es scriveda en la forma de un conversa socratal.

La nom en elinica refere a *polis*, la terma moderna per *site* o *site-stato*. Ma un polis ia es plu ca acel. Lo ia es un modo de la vive; donce un tradui plu coreta ta es "como nos vive como umanas".
Rena de Libia

La **Rena de Libia** o **Rena Unida de Libia** (arabi: المملكة الليبية) ia nase pos autonomi en 24 desembre 1951 e ia dura asta la colpa de stato par Muammar al-Qaddafi en 1 setembre 1969 cual ia establi la Republica Arabi Libi.

## Vide ance
* Libia
Republica Democrata de Congo

La **Republica Democratial de Congo** es un pais en Africa.

La area es sirca 2 345 410 cilometres cuadrida.

En la anio 2007, lo ia ave sirca 65 751 512 abitores.

La site capital es Kinshasa.

La linguas major es franses (ofisial), lingala, ngwana (un dialeto de swahili), kongo, tshiluba.
Republica Dominican

La ** Republica Dominican ** es un pais en la Mar de Caribe. 

La area es sirca 48 730 cilometres cuadrida.

En la anio 2007, lo ia ave sirca 9 365 818 abitores.

La site capital es San Domingo.

La lingua major es espaniol.
Republica Roman

La **Republica Roman** ia es un periodo de la istoria de Roma de la anio 509 aec asta la anio 27 aec.

## Republica temprana
Ante de la Republica, Roma ia es un monarcia elejal. La emperor ultima, Tarcinio la Orgolosa, ia usa violentia, asasina e teror por manteni la controla de Roma como no re a ante, eliminante multe reformis constitual cual sua presedores ia institui. Hi, my name is Xavier, if you see this have a good day!

Pos la esclui de la re, un Senato permanente ia es creada. Lo ia deside aboli la monarcia e converti Roma a un republica en la anio 509 aec.
Republica de Cabinda

La **Republica de Cabinda** es un stato autonomida, reconoseda sola par la FFSA (Federa de Statos Libre de Africa – engles *Federation of Free States of Africa*) e par la UNFS (Uni de Statos Libre – engles *Union of Free States*), ma cual no ave un esiste real car Cabinda es un provinse de Angola.
Republica de Venezia

La **Republica de Venezia** (latina: *Venetiarum Respublica*), plu tarda nomida *Republica Veneta*, ia es un state italian antica con sua capital en Venezia.

## Istoria
La Republica ia nase en la sentenio 9 en la teritorios elinica/bizantian de Venezia maral, dependente de Ravenna asta la concista de esta site per la langobardas en 732. La tradision dise ce la duxe prima, Paulicio Anafesto, ia es elejeda en 697.

## Governa
La instituida de la governa de la Republica de Venezia ia es struturida en niveles diversa.

## Economia
Comersia ia es la funda de la susede de Venezia tra tota la eda medieval.
Republica nederlandes

La **Republica Nederlandes**, ance conoseda como **Republica de la Sete Paises Basa Unida** (*Republiek der Zeven Verenigde Nederlanden*), ia es un republica cual ia esiste en Europa de 1581, cuando un parte de Nederland ia separa de la governa espaniol, asta 1795.
Republicas maral

La **republicas maral** (italian: *reppubliche marinare*) ia es sites-statos cual ia flori en Italia e Dalmasia en la eda medieval. La plu conosedas ia es Venezia, Genova, Pisa, Ragusa e Amalfi. Otras, min conoseda, ia es Gaeta, Ancona e Noli.

## Bibliografia
;Republicas maral
* Benvenuti, G. (1989) *Le Repubbliche Marinare. Amalfi, Pisa, Genova, Venezia*, Roma: Newton & Compton editori.
* Bragadin, Marc'Antonio (2010) *Storia delle Repubbliche marinare*, Bologna: Odoya.
* Lodolini, Armando (1967)  *Le repubbliche del mare*, Roma: edizioni Biblioteca di storia patria, (Ente per la diffusione e l'educazione storica). 
* Schaube, Adolf (1915) *Storia del commercio dei popoli latini del Mediterraneo sino alla fine delle Crociate,* Unione tipografico-editrice Torinese. 

;Duxia de Amalfi
* Moretti, Umberto (1998) *La prima repubblica marinara d'Italia: Amalfi : con uno studio critico sulla scoperta della bussola nautica*. 

;Republica de Genova
* Aldo Padovano; Felice Volpe, *La grande storia di Genova,* Artemisia Progetti Editoriali, 2008, Vol. 2, p.&nbsp;84, 91
* Carlo Varese, *Storia della repubblica di Genova: dalla sua origine sino al 1814*, Tipografia d'Y. Gravier, 1836

;Republica de Pisa
* Gino Benvenuti, *Storia della Repubblica di Pisa: le quattro stagioni di una meravigliosa avventura*, Giardini, 1961

;Republica de Venezia
* Alvise Zorzi, *La repubblica del leone: Storia di Venezia*, Bompiani 2002
* Samuele Romanin, *Storia documentata di Venezia* editore Naratovich 1854

;Republica de Ancona
*  Various authors, *Ancona repubblica marinara, Federico Barbarossa e le Marche*; Arti grafiche Città di Castello, 1972

;Republica de Ragusa
* Sergio Anselmi e Antonio Di Vittorio, *Ragusa e il Mediterraneo: ruolo e funzioni di una repubblica marinara tra Medioevo ed età Moderna*, Cacucci, 1990
Reuni de Deutxland

Pos plu ca 40 anios de divide de Deutxland, a 3 otobre 1990, la **reuni de Deutxland** ia aveni. La parte este, lo cual ia es la Republica Deutx Democratial (RDD), ia junta se con la Republica Federal Deutxland (RFD) con sinco paises federal, e ia sesa esiste como stato autonom.

Esta developa pasosa ia es posible par causa de cambias democrata en la Uni Soviet.

## Datas importante
**1989:**
* Pos cuando Magiar ia abri sua frontera a Osteraic en maio, vera multe sitadanes de la RDD ia atenta fuji de sua pais en esta modo.
* En julio, sitadanes de la RDD ia ocupa la ambasadas de la RFD en Berlin, Praha, Budapest e Varsava per forsa los a viaja a la ueste.
* 19 agosto: 600 sitadanes de la RDD ia fuji tra la frontera de Magiar a Osteraic.
* 4 setembre: La "protestas de lundi" per libria democrata aveni en Leipzig. En la semanas seguente tal protestas aveni a cada lundi con multe mil partisipores.
* 10 setembre: La "Foro Nova" es fundida como promove per la librias de sitisanes. Otra organizas segue en la dias seguente: "Democratia Aora", "Partito Sosial-Democratial" e "Inisia Democrata".
* 7 otobre: La gidores de la stato selebra la aniversario 40 de la RDD. Los iniora la cambias en la pais.
* 4 novembre: Un protesta grande con sirca 500 mil partisipores aveni en Berlin.
* 9 novembre: En televisa on anunsia ce cada person va pote pasa la frontera. A pos, multe sentos de sitadanes forsa un abri subita a la frontera a Berlin ueste.
* 18 novembre: *Erich Honnecker*, la xef de stato e de la "Partito Sosialiste Unida", es sustituida par *Egon Krenz*.

**1990:**
* 18 marto: Elejes libre aveni. La ganior es la "Alia per Deutxland", un alia de partitos e grupos prosima de la "Uni Crististe-Democratial", la partito conservaliste gidante en la RFD.
* De maio: "Du plu cuatro" – negosias aveni entre cuatro potias ocupante pasada – la SUA, Britan (la Rena Unida), Frans e la Uni Soviet – e la du statos deutx, per reuni Deutxland como un stato.
* 1 juli: La "marc deutx" (de la RFD) es la moneta comun en ambos statos.
* 3 otobre: La reuni aveni.
Retil

Retiles es vertebratos tetrapodal, con o cuatro gamas o, como serpentes, ia es desendeda de asendantes con cuatro gamas. La protoretiles la plu temprana ia esiste sirca 312 milion anios ante aora en la periodo carboniferosa, e es evoluida de reptiliomorfos avansada cual ia deveni sempre plu ajustada a abita sur tera seca.

No como afibios, retiles no ave un fase larval acual. La plu retiles es oviparos, an si alga spesies de scuamatos es vivparos, e ance alga grupos acual estinguida. Como amniotas, ovos de retiles es protejeda par membranas, cual ajusta los per reprodui sur tera seca. Multe de la spesies viviparal nuri sua fetos tra formas variosa de plasenta simil a los d mamales, con alga spesies furninte cura inisial per la enfantes nova. Retiles esistente pote es trovada tan peti como un geco (sferodatilo ariase) cual pote es 17 mm, a la crocodil de mar (crocodil poroso) cual pote ateni 6 m e pesa plu ca 1000 kg.

vide ance:
*Tortugas
*Crocodilias
*Lezardos
*Serpentes
*Dinosauros

## Taxonomy

La clasi a la nivel de ordina de la retiles, seguente Benton, 2014.

* **clase Reptilia**
** † **suclase [[Parareptilia]]**
***  † ordina Pareiasauromorfo (erbivores spesa)
** **suclase [[Eureptilia]]**
*** † ordina Younginiformos (peti retiles, salamandrin)
*** ordina Testudinato (tortugas)
*****infraclase [[Lepidosauromorfo]]**
***** † ordina Ictiosaurio (retil de mar)
***** † ordina Talatosaurio (retil de mar)
**** supraordina Lepidosauriformo
***** ordina Rincosefalio (tuatara)
***** ordina Scuamato (lezardos e serpentes)
**** † **infrasuclase [[Sauropterijio]]** (retiles de mar)
***** † ordina Placodontio (retil tortugin)
***** † ordina Eosauropterijio (retil de mar con colo multe longa)
***** † ordina Plesiosaurio (retil de mar con colo longa)
*****infraclase [[Arcosauromorfo]]**
**** † ordina Rincosaurio (erbivor)
**** † ordina Protorosaurio (abitante de arbores)
**** † ordina Fitosaurio (xasor crocodilin)
**** divide  Arcosauriformo
***** sudivide  Arcosaurio
****** supraordina Crocodilomorfo
******* ordina Crocodilio
****** infradivide  Avemetatarsalio
******* infrasudivide  Ornitodiro
******** † ordina Pterosaurio (dinosauro volante)
******** supraordina Dinosaurio 
********* ordina Saurisci (dinosauros, incluinte aves, la sola survivores)
********* † ordina Ornitiscio (dinosauros, tipal erbivores)
Revolui Franses

La **Revolui Franses** (Franses: *Révolution Française*) ia es un periodo de cambion sosial e political en la istoria franses e european. La monarcia asoluta cual ia governa Frans tra sentenios ia cade en tre anios. La sosia franses ia sufri un cambia vasta; vantajes relijial, feudal e aristocrata ia desapare pos atacas par un grupo libraliste e par la popla coletiva en la stradas. La ideas antica sur la tradision en la ierarcia ia cade ante la prinsipes nova de la Lumina de sitadan e diretos nonalienable.
Revolui Rusce

Su la nom **Revolui Rusce** (rusce: *Русская революция*, Rússkaya revolyútsiya), on grupi tota la susedes entre febrero e otobre 1917 de cual sua resulta ia es la suverti de la tsar e la institui de un governa leniniste, induinte la crea de la Republica Sosialiste Federal Soviet de Rusia.

En la revolui prima de febrero 1907 (marto en la calendario de Gregorio), la tsar ia es obligada a renunsia, e un governa tempora ia sustitui per la governa antica.

En la revolui du, en otobre (novembre en la calendario de Gregorio), la governa tempora ia es eliminada e cambiada a un governa bolxevic (comuniste), la Sovnarkom (rusce: *Совнарком*, de *Совет народных комиссаров*, pd la "Consilia de dirijores poplal"; ance SNK).
Revolui espaniol

**Revolui espaniol ** (nomida *Spanish Revolution*) ia es un serie de protestas de sitadanes, jenerada en la redes sosial, e creada par la plataforma sivil e dijital *¡Democracia Real Ya!* (Democrasia Real Aora!), cual ia ave suporta de 200 organizas peti. La protestas ia comensa a 15 maio 2011 con un reuni en 58 sites espaniol.